### Beslutning

Tilbagesendes Magistratsafdelingen for Teknik og Miljø med bemærkning, at byrådet i sit møde den 3. december 2020 har vedtaget Magistratens foranstående indstilling af 23. november 2020.

Endelig vedtagelse af Lokalplan nr. 1114 - Boliger og erhverv ved [adresse], Solbjerg, og tillæg nr. 62 til Kommuneplan 2017.

### Resumé

Lokalplanområdet ligger i byzone og er ca. 2,6 ha stort. Baggrunden for udarbejdelsen er en henvendelse fra den private bygherre.

Med lokalplanen kan der etableres et torv omkranset af dagligvarebutik, erhverv, etageboliger og rækkehuse. Derudover ca. 100 etageboliger.

Lokalplanen er i overensstemmelse med målsætningerne i KP 2017 om byvækst og fortætning.

Lokalplanforslaget ledsages af et forslag til kommuneplantillæg og udbygningsaftale.

I december 2019 blev forslag til kommuneplantillæg sendt i forhøring. Der indkom 15 svar med forslag om indpasning i eksisterende miljø og max. højde på tre etager. Forslaget blev justeret for at imødekomme høringssvarene.

Fra 24. juni til 2. september 2020 var forslaget i offentlig høring. Der indkom tre høringssvar om disponering af grunden, trafik og idrætsfaciliteter.

### Indstilling

Det indstilles:

At 1) forslag til lokalplan nr. 1114 vedtages endeligt (med de ændringer, der fremgår af indstillingens afsnit 5.7),

At 2) forslag til Tillæg nr. 62 til Kommuneplan 2017 vedtages endeligt,

At 3) forslag til udbygningsaftale vedtages endeligt,

At 4) indsigelser besvares, som det fremgår af indstillingens afsnit 5.7.

### Sagens forløb

18-11-2020 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 23-11-2020 Magistraten
Fremsendes til [adresse] med bemærkning, at Magistraten i mødet den 23. november 2020 anbefaler, at byrådet tiltræder Magistratsafdelingen for Teknik og Miljøs indstilling af 30. oktober 2020.
 02-12-2020 [adresse]
Tilbagesendes Magistratsafdelingen for Teknik og Miljø med bemærkning, at byrådet i sit møde den 3. december 2020 har vedtaget Magistratens foranstående indstilling af 23. november 2020.